CELEX: 32010L0057
Language: et
Date: 2010-08-26 00:00:00
Title: Komisjoni direktiiv 2010/57/EL, 26. august 2010 , millega muudetakse nõukogu direktiivi 91/414/EMÜ I lisa, et pikendada toimeaine imasaliil lisasse kuulumist  EMPs kohaldatav tekst

27.8.2010   
            
            
               ET
            
            
               Euroopa Liidu Teataja
            
            
               L 225/5
            
         KOMISJONI DIREKTIIV 2010/57/EL,
   26. august 2010,
   millega muudetakse nõukogu direktiivi 91/414/EMÜ I lisa, et pikendada toimeaine imasaliil lisasse kuulumist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Imasaliili kuulumine direktiivi 91/414/EMÜ I lisasse lõpeb 31 detsembril 2011. Kooskõlas komisjoni 27. juuni 2007. aasta määruse (EÜ) nr 737/2007 (milles sätestatakse esimese toimeainete rühma nõukogu direktiivi 91/414/EMÜ I lisasse kuulumise pikendamise menetlus ja kehtestatakse kõnealuste ainete loetelu) (2) artikliga 4 esitati kõnealuses artiklis ettenähtud ajavahemiku jooksul teatis toimeaine imasaliil direktiivi 91/414/EMÜ I lisasse kuulumise pikendamiseks.
            
         
               (2)
            
            
               Kõnealune teatis leiti olevat vastuvõetav komisjoni 28. juuli 2008. aasta otsuse 2008/656/EÜ (toimeainete asiimsulfurooni, asoksüstrobiini, fluroksüpüüri, imasaliili, metüülkresoksiimi, proheksadioonkaltsiumi ja spiroksamiini nõukogu direktiivi 91/414/EMÜ I lisasse kuulumise pikendamist käsitlevate teadete vastuvõetavuse ja asjaomaste teatajate loetelu moodustamise kohta) (3) seisukohast.
            
         
               (3)
            
            
               Määruse (EÜ) nr 737/2007 artiklis 6 ettenähtud ajavahemiku jooksul esitas teataja määruse (EÜ) nr 737/2007 artikliga 6 nõutava teabe ning selgituse iga uue esitatud uuringu olulisuse kohta.
            
         
               (4)
            
            
               Referentliikmesriik koostas kaasreferentliikmesriigiga konsulteerides hindamisaruande ning esitas selle Euroopa Toiduohutusametile (edaspidi „amet”) ja komisjonile 9. juunil 2009. Lisaks ainele antavale hinnangule sisaldab kõnealune aruanne ka nimekirja uuringutest, millele referentliikmesriik oma hinnangu andmisel tugines.
            
         
               (5)
            
            
               Amet edastas hindamisaruande teatajale ja kõigile liikmesriikidele ning edastas saadud kommentaarid komisjonile. Amet avaldab ka avalikustatava hindamisaruande.
            
         
               (6)
            
            
               Komisjoni palvel andsid liikmesriigid ja amet hindamisaruandele eksperdihinnangu ning amet esitas imasaliili riskihindamise hindamisaruannet käsitlevad järeldused (4) komisjonile 4. märtsil 2010. Liikmesriigid ja komisjon vaatasid hindamisaruande ja ameti järeldused läbi alalises toiduahela ja loomatervishoiu komitees ning 9. juulil 2010 vormistati see komisjoni läbivaatusaruandena imasaliili kohta.
            
         
               (7)
            
            
               Mitmest senisest uuringust on ilmnenud, et imasaliili sisaldavad taimekaitsevahendid võivad eeldatavalt üldjoontes jätkuvalt vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige seoses komisjoni läbivaatusaruandes uuritud ja üksikasjalikult kirjeldatud kasutusviisidega. Seetõttu on asjakohane imasaliili direktiivi 91/414/EMÜ I lisasse kuulumist pikendada, et tagada, et kõnealust toimeainet sisaldavaid taimekaitsevahendeid võib lubada ka tulevikus tingimusel, et nad on kooskõlas kõnealuse direktiiviga.
            
         
               (8)
            
            
               Läbivaatusaruande põhjal, millest ilmneb imasaliili direktiivi 91/414/EMÜ I lisasse kuulumiseks nõutava tasemega võrreldes madalam puhtusaste, ning võttes arvesse, et toksikoloogiliselt ega ökotoksikoloogiliselt olulisi lisandeid ei esine, tuleks puhtusastet muuta.
            
         
               (9)
            
            
               On vaja lisada erisätted, millega nõutakse, et liikmesriigid pööraksid imasaliili sisaldavate taimekaitsevahendite lubamise korral erilist tähelepanu teatavatele punktidele või tagaksid, et asjakohased meetmed riskide vähendamiseks oleksid võetud. Eelkõige peaksid liikmesriigid tagama, et: toksilisuse toimikus kasutatud katsematerjalid on võrreldud kaubanduslikul eesmärgil toodetud tehnilise materjali näitajatega ning nende vastavust on kontrollitud; akuutne toidu kaudu omastamine ei kujuta ohtu tarbijatele jääkide piirnormide läbivaatamise seisukohast.
            
         
               (10)
            
            
               Esitatud uutest andmetest ilmneb, et imasaliil ja selle lagunemisproduktid võivad pinnases ja pinnaveesüsteemides kujutada endast ohtu pinnase mikro- ja veeorganismidele; minimaalne kokkupuude põhjaveega vajab kinnitust; töödeldud toodetes sisalduvate jääkide olemuse kohta tuleb teostada täiendavaid uuringuid. Ilma et see seaks kahtluse alla järeldust, et imasaliili lisasse kuulumist on vaja pikendada, on siiski asjakohane hankida nendes konkreetsetes küsimustes täiendavat teavet. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Seega on asjakohane nõuda, et teataja esitaks täiendavat teavet imasaliili lagunemise kulu kohta pinnases ja pinnaveesüsteemides, keskkonnaandmeid selle tagamiseks, et kokkupuude põhjaveega on minimaalne, ning uuringu hüdrolüüsi kohta selleks, et uurida töödeldud toodetes sisalduvate jääkide olemust.
            
         
               (11)
            
            
               Enne toimeaine direktiivi 91/414/EMÜ I lisasse kuulumise pikendamist tuleks lasta mööduda mõistlikul ajavahemikul, mille vältel liikmesriigid ja huvitatud isikud saaksid valmistuda toimeaine lisasse kuulumise pikendamisest tulenevate uute tingimuste täitmiseks.
            
         
               (12)
            
            
               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine direktiivi I lisasse kuulumise pikendamisega, tuleks pärast toimeaine lisasse kuulumise pikendamist anda liikmesriikidele kuus kuud imasaliili sisaldavate taimekaitsevahendite lubade läbivaatamiseks, et jätkuvalt tagada direktiivis 91/414/EMÜ, eelkõige selle artiklis 13, sätestatud nõuete ja kõnealuse direktiivi I lisas sätestatud tingimuste täitmine. Liikmesriigid peaksid lube kas pikendama, vajaduse korral muudatustega, või sellest keelduma. Erandina kõnealusest tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste ajakohastatud andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.
            
         
               (13)
            
            
               Seega on asjakohane direktiivi 91/414/EMÜ vastavalt muuta.
            
         
               (14)
            
            
               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 31. jaanuariks 2012. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad kõnealuseid norme alates 1. veebruarist 2012.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad vajaduse korral direktiivi 91/414/EMÜ kohaselt toimeainena imasaliili sisaldavate taimekaitsevahendite kehtivaid lube või tühistavad need 31. jaanuariks 2012.
   Eelkõige kontrollivad nad nimetatud tähtpäevaks, et kõnealuse direktiivi I lisas imasaliili suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab imasaliili ainsa toimeainena või ühena mitmest toimeainest, mis kõik on hiljemalt 31. juuliks 2011 kantud direktiivi 91/414/EMÜ I lisa loetelusse, vajaduse korral toodete uue hindamise, et arvesse võtta teaduslike ja tehniliste teadmiste arenguid, direktiivi 91/414/EMÜ III lisa nõuetele vastava toimiku põhjal vastavalt kõnesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisas imasaliili käsitleva kande B osa. Kõnealuse hindamise alusel määravad nad kindlaks, kas toode vastab endiselt direktiivi 91/414/EMÜ artikli 4 lõike 1 punktides b–e sätestatud tingimustele. Pärast kindlaksmääramist muudavad liikmesriigid vajaduse korral luba või tühistavad selle 31. juuliks 2015.
   3.   Erandina lõigetest 1 ja 2 teevad liikmesriigid iga lubatud taimekaitsevahendi puhul, mis sisaldab imasaliili ühena mitmest toimeainest, mis kõik on hiljemalt 31. juuliks 2011 kantud direktiivi 91/414/EMÜ I lisa loetelusse ja millest vähemalt üks oli kantud direktiivi 91/414/EMÜ I lisa loetelusse ajavahemikul 1. jaanuarist 2009–31. juulini 2011, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisas imasaliili käsitleva kande B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b–e sätestatud tingimustele.
   Kõnealuse kindlaksmääramise järel liikmesriigid vajaduse korral muudavad luba või tühistavad loa 31. juuliks 2015 või kuupäevaks, mis sellise muudatuse või tühistamise jaoks on kehtestatud asjakohases direktiivis või direktiivides, millega asjakohane toimeaine või toimeained direktiivi 91/414/EMÜ I lisasse kanti, olenevalt sellest, kumb kuupäev on hilisem.
   Artikkel 4
   Käesolev direktiiv jõustub 1. augustil 2011.
   Artikkel 5
   Käesolev direktiiv on adresseeritud liikmesriikidele.
   
      Brüssel, 26. august 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 169, 29.6.2007, lk 10.
   
      (3)  ELT L 214, 9.8.2008, lk 70.
   
      (4)  Euroopa Toiduohutusamet: pestitsiidse toimeaine imasaliili riskihindamise läbivaatusaruannet käsitlevad järeldused Euroopa Komisjoni taotlusel, Euroopa Toiduohutusameti Teataja 2010; 8(3):1526.
   
      LISA
      Direktiivi 91/414/EÜ I lisa 1. rida asendatakse järgmisega:
      
         
                     Nr
                  
                  
                     Tavanimetus, tunnuskoodid
                  
                  
                     Rahvusvahelise Puhta Keemia ja Rakenduskeemia Liidu (IUPAC) nimetus
                  
                  
                     Puhtus (1)
                     
                  
                  
                     Jõustumiskuupäev
                  
                  
                     Loetellu kuulumise lõpptähtaeg
                  
                  
                     Erisätted
                  
               
                     „1
                  
                  
                     Imasaliil
                     
                        CASi nr 35554-44–0
                     73790-28–0 (asendatud)
                     
                        CIPACi nr 335
                  
                  
                     (RS)-1-(β-alluüloksü-2,4-diklorofenüületüül)imidasool
                     või
                     allüül (RS)-1-(2,4-diklorofenüül)-2-imidasool-1-ületüüleeter
                  
                  
                     ≥ 950 g/kg
                  
                  
                     1. august 2011
                  
                  
                     31. juuli 2021
                  
                  
                     A   OSA
                     Lubatakse kasutada üksnes fungitsiidina.
                     B   OSA
                     VI lisa ühtsete põhimõtete rakendamisel võetakse arvesse 9. juulil 2010 toiduahela ja loomatervishoiu alalises komitees imasaliili kohta koostatud läbivaatusaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 sellele, et kaubanduslikult toodetud tehnilise materjali üksikasjad oleksid kinnitatud ning et nende toetuseks oleksid esitatud asjakohased analüüsiandmed; toksilisuse toimikus kasutatud katsematerjali tuleks võrrelda kõnealuste tehnilise materjali näitajatega ning kontrollida nende vastavust;
                              
                           
                                 —
                              
                              
                                 tarbijate akuutsele toidu kaudu omastamisele, pidades silmas jääkide piirnormide läbivaatamist tulevikus,
                              
                           
                                 —
                              
                              
                                 käitajate ja töötajate turvalisusele. Heakskiidetud kasutustingimustes tuleb ette näha piisavate isikukaitsevahendite ja riski vähendamise meetmete võtmine, et vähendada kokkupuudet toimeainega;
                              
                           
                                 —
                              
                              
                                 selle tagamisele, et nad võtavad pärast töötlemist järelejääva jäätmelahuse, sealhulgas piserdussüsteemi puhastusvee käsitlemisel kasutusele asjakohased jäätmekäitlustavad. Töötlemislahuse igasuguse juhusliku mahasattumise vältimine. Liikmesriigid, kes lubavad reovee juhtimist kanalisatsioonisüsteemi, peavad tegema kohaliku riskihindamise;
                              
                           
                                 —
                              
                              
                                 ohule vee- ja pinnase mikroorganismidele ning pikaajalisele ohule seemnetoidulistele lindudele ja imetajatele. Kasutusloa tingimustes peaks vajaduse korral olema nõutud riski vähendamise meetmete võtmist.
                              
                           Asjaomased liikmesriigid tagavad, et teavitaja esitab komisjonile täiendava teabe, eelkõige järgmised tõendavad andmed:
                     
                                 —
                              
                              
                                 imasaliili lagunemise kulg pinnases ja pinnaveesüsteemides;
                              
                           
                                 —
                              
                              
                                 keskkonnaandmed nende haldusmeetmete toetamiseks, mis liikmesriigid peavad kehtestama selle tagamiseks, et kokkupuude põhjaveega oleks minimaalne;
                              
                           
                                 —
                              
                              
                                 uuringu hüdrolüüsi kohta selleks, et uurida töödeldud toodetes sisalduvate jääkide olemust.
                              
                           Nad tagavad, et teavitaja esitab selle teabe komisjonile 31. oktoobriks 2012.”
                  
               
      
         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.